stanford-oval/wikipedia huggingface dataset:
Nils A. Etola

Nils August Etola, vuoteen 1935 Etholén (10. maaliskuuta 1916 Helsinki – 26. heinäkuuta 1993 Kirkkonummi) oli suomalainen kauppaneuvos, yrittäjä ja yritysjohtaja.
Nils Etolan vanhemmat olivat toimitusjohtaja Johan Etholén ja Anna Karjagin ja puoliso vuodesta 1940 hammaslääkäri Irja Kahilus. Toimitusjohtaja Erkki Etola on heidän poikansa. Nils Etola tuli ylioppilaaksi 1934 ja valmistui ekonomiksi Helsingin kauppakorkeakoulusta 1937, kauppakurssitutkinnon hän suoritti Toursin yliopistossa samana vuonna. Hän oli toimitusjohtaja Etolassa 1938–1976, Kumi-Tuote-yhtiössä vuodesta 1938 ja Etra-yhtiössä vuodesta 1942 ja yritysten hallitusten puheenjohtaja vuoteen 1993. Kauppaneuvoksen arvon Nils Etola sai 1970. Kumi- ja muovituotteisiin erikoistumalla Nils Etola kehitti Etola-yhtiöstä merkittävän konsernin, jolla oli laaja vähittäismyymäläverkosto ja useita eri tuoteosastoja. Nils Etolalla oli myös useita liike-elämän luottamustehtäviä, sotilasarvoltaan hän oli yliluutnantti.
Nils-Henrik Sandell

Nils-Henrik Sandell vuonna 1961
Sandellin ja Antero Pernajan suunnittelema Aleksanterinkatu 40 Helsingissä
Nils-Henrik Sadi Sandell (9. kesäkuuta 1925 Tampere – 12. tammikuuta 2015) oli suomalainen arkkitehti. Hänellä oli yhteinen arkkitehtitoimisto Antero Pernajan kanssa vuosina 1960–1976, minkä jälkeen hän työskenteli yksin vuoteen 1991 saakka.
Sandell ja Pernaja suunnittelivat muun muassa Hotelli Kämpin uudisrakennuksen vuonna 1969 sekä Postipankin pääkonttorin Hakaniementorin laidalle 1960.
Nils-Olof Franzén

Nils-Olof Franzén suunnilleen vuonna 1960.
Nils-Olof Franzén (23. elokuuta 1916 Oxelösund – 24. helmikuuta 1997) oli ruotsalainen kirjailija, joka muistetaan erityisesti humoristisista nuortenkirjoistaan.
Franzén tunnetaan parhaiten yhdestätoista Agaton Sax -kirjastaan, jotka hän kirjoitti vuosina 1955–1978. Weilin+Göös julkaisi sarjasta muutaman suomennoksen 1972–1973. Agaton Sax -sarjan lisäksi Franzén kirjoitti muutaman muun nuorten salapoliisiromaanin ja aikuisten dekkarin sekä joukon historiallisia romaaneja ja monta merkkihenkilöiden elämäkertaa. Hän loi 1960-luvulla hahmot Göran Ulv, Fred Y ja herra Zippo.
Franzén toimi Ruotsin radion ohjelmapäällikkönä 1956–1973. Ruotsin dekkariakatemia myönsi kirjailijalle 1978 palkinnon tämän kirjoittamista lasten ja nuorten salapoliisikirjoista.
Iljušin

| Iljušin |
| --- | --- |
Perustettu:  13. tammikuuta 1933
Perustaja:  Sergei Iljušin
Kotipaikka:   Moskova, Venäjä
Tuotteet:  lentokoneet aseet
Emoyhtiö:  OAK
Infobox OKVirheellinen NIMI-arvo: 
S7 Airlinesin Iljušin Il-86.
Iljušin (ven. Илью́шин, ven. Публичное акционерное общество «Авиационный комплекс им. С.В. Ильюшина», Publitšnoje aktsionernoje obštšestvo "Aviatsionnyi kompleks im. S. V. Iljušina", ven. ПАО «Ил», PAO "Il") on venäläinen lentokonesuunnittelutoimisto ja -valmistaja.  Se on perustettu Neuvostoliitossa 13. tammikuuta 1933 alkujaan toisella nimellä (Tuotantolaitos 39:n kokeellisten lentokoneiden rakentamisen keskussuunnittelutoimisto). Sergei Iljušin asetettiin sen johtajaksi. Tästä sai alkunsa Iljušinin lentokoneiden suunnittelutyö, johon koostui aluksi vain seitsemän hengen suunnitteluryhmästä. Myöhempien vuosien aikana Iljušinin lentokoneita on valmistettu yhteensä yli 60 000 kappaletta. Yrityksen päätoimipaikka sijaitsee Moskovassa.
Yhtiön paljon käytettyjä siviililentokoneita ovat Iljušin Il-62 ja Iljušin Il-86.
Yrityksen perustaja

Yrityksen ensimmäinen johtaja ja pitkäaikainen pääsuunnittelija oli Sergei Iljušin (1894-1977). Hän toimi vuodesta 1916 lentomekaanikkona. Hän työskenteli vuodesta 1918 puna-armeijassa ensin lentomekaanikkona, sitten sotilaskomissaarina ja johti vuodesta 1921 lentokoneiden korjauslinjaa. Hän valmistui ilmavoimien teknisestä akatemiasta 1926. Vuonna 1931 hän organisoi ja ryhtyi johtamaan lentokoneiden suunnittelutoimistoa, joka ryhtyi suunnittelemaan kolmea erityyppistä lentokonetta: hävittäjää, pommittajaa ja matkustajalentokonetta. Sergei Iljušinin johdolla valmistui useita lentokonemalleja. Hänet palkittiin monin korkein ansiomerkein.
Malleja

Iljušinin suunnittelemia lentokonemalleja, kylmän sodan ajalta on mainittu myös Nato-koodinimi lainausmerkeissä. Sitä aiemmat koneet osallistuivat toiseen maailmansotaan. Osa Iljušinin lentokoneista on matkustajalentokoneita.
Ensimmäiset yhtiön suunnittelemat lentokonemallit valmistuivat jo toisen maailmansodan aikana. Näitä lentokonemalleja olivat (sarjatuotannon käynnistämisvuoden mukaan): Iljušin DB-3 (1936/1939 DB-3F), Iljušin Il-2 (1940), Iljušin Il-4 (1941) ja Iljušin Il-10 (1944). Yhtiö suunniteli ja valmisti myös prototyyppikoneita (kuten DB-4 ja Il-6 jo toisen maailmansodan aikana), joita ei otettu tuotantoon.
DB-3, DB-3F, DB-3T
Iljušin Il-2 (" Šturmovik")
Iljušin Il-4, Il-4T
Iljušin Il-10
Iljušin Il-12 ("Coach")
Iljušin Il-14 ("Crate")
Iljušin Il-18 ("Coot")
Iljušin Il-20 ("Coot-A")
Iljušin Il-22
Iljušin Il-24
Iljušin Il-28 ("Beagle")
Iljušin Il-38 ("May")
Iljušin Il-46
Iljušin Il-54 ("Blowlamp")
Iljušin Il-62, Il-62M ("Classic")
Iljušin Il-76 ("Candid") (Berijev A-50 Šmel "Mainstay")
Iljušin Il-78 ("Midas")
Iljušin Il-86 ("Camber")
Iljušin Il-87 ("Maxdome")
Iljušin Il-96 (Il-96-300)
Iljušin Il-114
Iljušin Il-214 Multi-Role Transport Aircraft ("MTA")
Aiheesta muualla

Kuvia tai muita tiedostoja aiheesta Iljušin Wikimedia Commonsissa
Ingrid Vang Nyman

Ingrid Vang Nyman.
Ingrid Vang Nyman (o.s. Lauridsen; 21. elokuuta 1916 Vejen, Tanska – 13. joulukuuta 1959 Kööpenhamina, Tanska) oli tanskalainen taiteilija, joka tunnetaan erityisesti Peppi Pitkätossu -kirjojen kuvittajana.
Vang Nyman opiskeli 1935–1937 Tanskan kuninkaallisessa taideakatemiassa ja tutustui siellä ruotsalaiseen taiteilijaan ja runoilijaan Arne Nymaniin (1918–1987). He olivat avioliitossa vuosina 1940–1944, mutta Vang Nyman asui vuodesta 1942 Tukholmassa poikansa kanssa.
Vang Nyman teki läpimurtonsa vuonna 1945 kuvituksellaan Astrid Lindgrenin romaaniin Peppi Pitkätossu. Sen jälkeen hän kuvitti Ruotsissa useita Lindgrenin romaaneja kuten Melukylän lapset kirjasarjan sekä muidenkin kirjailijoiden teoksia.
Vang Nyman muutti 1954 takaisin Tanskaan ja asui Kööpenhaminassa. Viimeisinä vuosinaan hän kärsi talous- ja terveyshuolista, ja hän teki itsemurhan vuonna 1959.
Ingrid Vang Nymanin poika Peder Nyman (1940–2001) työskenteli Tanskassa sanomalehtipiirtäjänä.
Kirjallisuutta

Nielsen, Teresa  (toim.): Pippi Langstrømpe og meget, meget mere: Værker af den danske kunstner Ingrid Vang Nyman.  Vejen:  Vejen Kunstmuseum, 2001.  ISBN 87-87316-18-8.
Rhedin, Ulla – Grähs, Gunna (toim.): Vår Pippi – vår Vang: Tecknarna hyllar Ingrid Vang Nyman och det moderna genombrottet inom svensk barnboksbild.  Lidingö:  Salikon, 2016.  ISBN 978-91-87659-07-2.
Swedenmark, Elin: Pionjären som gav oss Pippi. Hufvudstadsbladet, 23.11.2016, s. 18.  Artikkelin verkkoversio. (Arkistoitu – Internet Archive)
Törnqvist, Lena: Ingrid Vang Nyman: En biografi.  (Astrid Lindgren-sällskapets skrifter, 8)  Lidingö:  Salikon, 2016.  ISBN 978-91-87659-08-9.
Aiheesta muualla

Ingrid Vang Nyman. Astrid Lindgren AB.
Ingrid Vang Nyman. Svenskt kvinnobiografiskt lexikon.
Iso-Kaita (järvi)

| Iso-Kaita |
| --- | --- |
Valtiot:  Suomi
Maakunnat:  Pirkanmaa
Kunnat:  Hämeenkyrö
Koordinaatit:  61°34′34″N, 23°23′13″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Lavajärven valuma-alue (35.59)
Laskujoki:  oja Muotialanjokeen 
Järvinumero:  35.591.1.003
Mittaustietoja
Pinnankorkeus:  151 m 
Rantaviiva:  0,658 km 
Pinta-ala:  0,02166 km² 
 fiIso-Kaita 
Iso-Kaita  eli Iso-Kaitajärvi  on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. .
Maantieto

Järvi on 300 metriä pitkä, 150 metriä leveä ja sen pinta-ala on 2,2 hehtaaria. Siihen ei laske tulo-ojia ja laskujoki alkaa virtaamalla ensin pienen lammikon läpi ja yhtyy kolmen kilometrin jälkeen Muotialanjokeen. Se on Lavajoen alajuoksusta käytettävä nimitys. Järven länsirannalla on kolme vapaa-ajan asuntoa, joille johtaa tiet Sasin kylästä. Laskuoja virtaa luonnonsuojelualueen halki.
Isoräpelö

| Isoräpelö |
| --- | --- |

Tieteellinen luokittelu
Kunta::  Kasvit
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Kladi::  Commelinids
Heimo::  Heinäkasvit Poaceae
Suku::  Siroräpelöt Briza
Laji::  maxima
Kaksiosainen nimi
 Briza maxima  L. 
Synonyymit
 Macrobriza maxima (L.) Tzvelev 
Katso myös
   Isoräpelö Wikispeciesissä   Isoräpelö Commonsissa 
Infobox OKNimi-testi OK: 
Isoräpelö (Briza maxima) on räpelöihin kuuluva yksivuotinen heinälaji. Se kasvaa muun muassa Etelä-Euroopassa sekä muuallakin Välimerta ympäröivällä alueella. Lajia käytetään koristeheinänä.
Isoräpelö kasvaa 10–60 senttimetriä korkeaksi. Sen tunnusmerkki ovat suhteellisen isot "käpymäiset" tähkylät. Ne kasvavat nuokkuvina harsun röyhykukinnon haarojen päissä. Tähkylät ovat litteät, osittain violetinsävyiset ja kooltaan 10–17 millimetriä eli ainakin kaksi kertaa niin suuret kuin niittyräpelöllä. Muista räpelölajeista poiketen isoräpelö vaikuttaa olevan risteymäsyntyinen laji ja voidaan sijoittaa isoräpelöiden (Macrobriza) sukuun.
Aiheesta muualla

Suomen Lajitietokeskus: Isoräpelö – Macrobriza maxima
Isohuiskukerttu

| Isohuiskukerttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Afrikantöpökerttuset Macrosphenidae
Suku::  Huiskukertut Macrosphenus
Laji::  kretschmeri
Kaksiosainen nimi
 Macrosphenus kretschmeri  (Reichenow & Neumann, 1895) 
Katso myös
   Isohuiskukerttu Wikispeciesissä   Isohuiskukerttu Commonsissa 
Infobox OKNimi-testi OKIUCN-testi OK: 
Isohuiskukerttu (Macrosphenus kretschmeri) on afrikantöpökerttusten heimoon kuuluva varpuslintu.
Levinneisyys

Isohuiskukerttua tavataan Keniassa, Mosambikissa ja Tansaniassa. Laji on luokiteltu elinvoimaiseksi, ja sen on kuvattu olevan yleinen Mosambikin pohjoisosissa, mutta harvinainen tai paikallisesti yleinen muualla.
Elintavat

Isohuiskukerttu elää metsissä ja sitä esiintyy 1 800 metrin korkeuteen merenpinnasta. Se elää yksittäin, pareittain tai 5–6 yksilön ryhmissä. Se voi myös liittyä sekaparviksi bulbulien, sieppojen, afrikanlepinkäisten ja drongojen kanssa. Isohuiskukerttu käyttää ravinnokseen hyönteisiä, joita se etsii maasta karikkeen seasta. Isohuiskukerttua on vaikea nähdä, vaikka se laulaakin paljon.
Irma Poutajärvi

Irma Talvikki Pitkäjärvi, kirjailijanimeltään Irma Poutajärvi, (s. 25. helmikuuta 1935 Huittinen) on suomalainen kirjailija.
Teoksia

Lallinkartanon Margareta. Lukutoukka, Sysmä 1974
Yksi-kaksi-aja!. Karisto 1977
Ajo sallittu omalla vastuulla. Karisto 1988
Isiäinen

| Isiäinen |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°14′22″N, 26°04′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konniveden alue (14.13)
Laskuoja:  oja Kotajärveen 
Järvinumero:  14.133.1.006
Mittaustietoja
Pinnankorkeus:  79,7 m  
Pituus:  500 m  
Leveys:  190 m  
Rantaviiva:  1,54 km  
Pinta-ala:  10,782 ha  
Saaria:  ei saaria 
 fiIsiäinen 
Isiäinen on Päijät-Hämeessä Heinolassa Heinolan kirkonkylän lähellä sijaitseva lampi.
Maantietoa

Lammen pinta-ala on 10,8 hehtaaria, se on 500 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Kotajärven valuma-alueeseen (14.133) se kuuluu. Lammen vedenpinnan korkeus on 79,7 metriä merenpinnan yläpuolella.
Nitrotolueeni

Nitrotolueeni viittaa kolmeen saman aineen isomeeriin:
m-nitrotolueeni
o-nitrotolueeni
p-nitrotolueeni
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nitrotolueeni”, voi hakea sivunnimihaulla, laajalla sivunnimihaulla tai tekstihaulla.
Niemikylä

Niemikylä tarkoittaa seuraavia paikkoja:
Niemikylä, kylä Juankoskella
Niemikylä, kylä Kaavilla
Niemikylä, kylä Kangasniemellä
Niemikylä, kylä Kurussa
Niemikylä, kylä Lemillä
Niemikylä, kylä Oulussa
Niemikylä, kylä Virroilla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Niemikylä”, voi hakea sivunnimihaulla, laajalla sivunnimihaulla tai tekstihaulla.
Nitroprussidi

| --- | --- |


Nitroprussidi
Systemaattinen (IUPAC) nimi
Natriumpentasyanonitrosyyliferraatti(II)
Tunnisteet
CAS-numero: 14402-89-2
ATC-koodi: C02DD01
PubChem CID: 6917867
DrugBank: DB00325
Kemialliset tiedot
Kaava: Na2[Fe(CN)5NO]
Moolimassa: 261,92 g/mol
SMILES: Etsi tietokannasta: eMolecules, PubChem
Fysikaaliset tiedot
Tiheys: 1,72 g/cm³
Farmakokineettiset tiedot
Hyötyosuus:  ?
Metabolia:  ?
Puoliintumisaika: n. 2 minuuttia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Myrkyllinen
Nitroprussidi eli natriumnitroprussidi (Na2[Fe(CN)5NO]) on suonensisäisesti annettava verenpainelääke hypertensiivisen kriisin hoitoon. Se laajentaa sekä valtimoita että laskimoita. Valo hajottaa nitroprussidia, mikä vaikeuttaa sen käyttöä. Natriumnitroprussidin käyttö saattaa aiheuttaa syanidimyrkytyksen.
Niittymanikki

| Niittymanikki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Manikit Lonchura
Laji::  teerinki
Kaksiosainen nimi
 Lonchura teerinki  Rand, 1940 
Katso myös
   Niittymanikki Wikispeciesissä   Niittymanikki Commonsissa 
Infobox OKNimi-testi OKIUCN-testi OK: 
Niittymanikki (Lonchura teerinki) on loistopeippojen heimoon kuuluva varpuslintu.
Levinneisyys

Niittymanikkia tavataan Indonesiassa. Lajin kannankehitys on vakaa, ja se on luokiteltu elinvoimaiseksi.
Nasu–Hakolan tauti

Nasu–Hakolan tauti eli polykystinen lipomembranoottinen osteodysplasia ja sklerosoiva leukoenkefalopatia (PLOSL) on autosomissa resessiivisesti periytyvä erittäin harvinainen sairaus. Sen esiintyvyys on poikkeuksellisen korkea Suomessa. Oireet puhkeavat nuorella aikuisiällä. Tyypillisiä varhaisia oireita ovat nivelkivut sekä varsinkin jaloissa ja nilkoissa esiintyvä turvotus. Sairauden piirteisiin kuuluvat myös luukystat ja kohonnut murtumavaara.
Sairauden edetessä on esiintynyt persoonallisuuden ja käytöksen muutoksia, dementoitumista, motorisia ongelmia ja joskus esimerkiksi epilepsiaa. Tavallisesti sairastunut kuolee alle 50-vuotiaana.
Sairaus on nimetty japanilaisen Tsuyoshi Nasun  ja suomalaisen Panu Hakolan mukaan.
Hitler (täsmennyssivu)

Hitler voi viitata ainakin seuraaviin:
Henkilöitä > Hitler sukunimenä

Adolf Hitler (1889–1945), Saksan diktaattori ("Johtaja ja valtakunnankansleri") 1933–1945
Alois Hitler (1837–1903), itävaltalainen tullivirkailija, Adolf Hitlerin isä
Alois Hitler nuorempi (1882–1956), edellisen poika ja Adolf Hitlerin velipuoli
Angela Hitler (1883–1949), Adolf Hitlerin sisarpuoli
Bridget Hitler (1891–1969), Adolf Hitlerin käly
Eva Hitler, o.s. Braun (1912–1945), Adolf Hitlerin lyhytaikainen vaimo
Heinz Hitler (1920–1942), Adolf Hitlerin veljenpoika
Klara Hitler, o.s. Pölzl (1860–1907), Adolf Hitlerin äiti
Paula Hitler (1896–1960), Adolf Hitlerin sisko
William Stuart Houston, alk. William Patrick Hitler (1911–1987), Yhdysvaltain laivaston upseeri, Adolf Hitlerin veljenpoika
Henkilöitä > Hitler etunimenä

Adolf Hitler Uunona, namibialainen poliitikko ja ihmisoikeusaktivisti
Adolf Lu Hitler Marak (s. 1968), intialainen poliitikko
Chenjerai ”Hitler” Hunzvi (1949–2001), zimbabwelainen poliitikko
Henkilöitä > Hitler taiteilijanimenä

Bing Hitler, oik. Craig Ferguson (s. 1962), skotlantilais-yhdysvaltalainen talk show -juontaja, stand up -koomikko ja näyttelijä
E. Hitler, Eddie Meduza, oik. Errol Leonard Norstedt (1948–2002), ruotsalainen muusikko ja koomikko
Elokuvia > Adolf Hitleriin liittyviä

Hitler, elokuva vuodelta 1962
Hitler – ein Film aus Deutschland, elokuva vuodelta 1977
Hitler, Beast of Berlin, elokuva vuodelta 1939
Hitler: Viimeiset kymmenen päivää (Hitler: The Last Ten Days), elokuva vuodelta 1973
Elokuvia > Muita

Hitler, elokuva vuodelta 1996
Hitler, elokuva vuodelta 1997
Hitler, elokuva vuodelta 1998
Hitler och vi på Klamparegatan, ruotsalainen elokuva
Muita

Hitler – pahuuden nousu, kanadalainen minisarja
Elvis Hitler, yhdysvaltalainen psychobilly-yhtye
Hitler-suku
”Adolf Hitler”, trancetuottaja Janus Syndromen kappale
Eddie Hitler, hahmo tv-sarjassa Bottom
Vic Hitler, hahmo tv-sarjassa Hill Street Blues
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hitler”, voi hakea sivunnimihaulla, laajalla sivunnimihaulla tai tekstihaulla.
Isis Taylor

| Isis Taylor |
| --- | --- |

Henkilötiedot
Syntynyt: 23. elokuuta 1989 (ikä 35)
Pornonäyttelijä
Pituus:  173 cm
Paino:  59 kg
Aiheesta muualla
IMDb
Isis Taylor (s. 23. elokuuta 1989 San Francisco, Kalifornia, Yhdysvallat) on yhdysvaltalainen pornonäyttelijä. Syyskuussa 2010 hän oli Penthousen kansikuvatyttönä.
Palkinnot > 2010

FAME Award finalist - Favorite New Starlet
AVN Award nominee – Best POV Sex Scene
XRCO Award nominee – Cream Dream
XBIZ Award nominee – New Starlet of the Year
XFANZ Award winner – New Starlet of the Year
Palkinnot > 2011

AVN Award nominee – Unsung Starlet of the Year
XBIZ Award nominee – Porn Star Site of the Year
Palkinnot > 2012

AVN Award nomination – Most Outrageous Sex Scene
Aiheesta muualla

Wikimedia Commonsissa on kuvia tai muita tiedostoja aiheesta .
Isis Taylor Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Hitler Has Only Got One Ball

Hitler Has Only Got One Ball on Saksan diktaattoria Adolf Hitleriä ja muita natsijohtajia pilkkaava toisen maailmansodan aikainen brittiläinen laulu, joka on tehty Colonel Bogey March -sotilasmarssin sävelmään. Laulun nimi ja ensimmäinen säe viittaavat laajalle levinneeseen väitteeseen, jonka mukaan Hitlerillä olisi ollut vain yksi kives. Muut laulun sanoissa mainitut henkilöt ovat Hitlerin lähipiiriin kuuluneet ilmailuministeri Hermann Göring, SS-johtaja Heinrich Himmler ja propagandaministeri Joseph Goebbels, joiden kivesten lukumäärästä ja koosta esitetään myös pilkallisia luonnehdintoja.
Britannian kuninkaallisen merijalkaväen orkesterinjohtaja, luutnantti F. J. Ricketts sävelsi Colonel Bogey Marchin vuonna 1914. Sävelmästä tuli nopeasti hyvin suosittu ja siitä tehtiin useita levytyksiä. Reipastahtinen kappale innoitti monia kirjoittamaan siihen sopivia pilkkasanoituksia, joista toisen maailmansodan aikana laulettu ”Hitler Has Only Got One Ball” on tunnetuin.
Kirjailija ja julkaisija Donough O’Brien väitti omaelämänkerrassaan Fringe Benefits, että hänen isänsä Toby O’Brien olisi sepittänyt alkuperäisen version pilkkalaululle jo elokuussa 1939, hetkeä ennen suursodan syttymistä. O’Brienin väittämälle ei ole löytynyt tukea, kukaan ei ole hakenut kappaleelle tekijäoikeutta ja sanoitusta pidetään kansanlauluna.
Colonel Bogey Marchin teki myöhemmin erityisen tunnetuksi elokuva Kwai-joen silta, jossa se kuullaan kuitenkin vain vihellettynä sekä instrumentaalisena taustamusiikkina eikä sitä lauleta Hitler-sanoituksella.
Versioita > Toby O'Brienin versio

Göring has only got one ball 

Hitler’s [are] so very small 

Himmler’s so very similar 

And Goebbels has no balls at all
Käännös:
Göringillä on vain yksi palli, 

Hitlerin [ovat] niin kovin pienet, 

Himmlerillä hyvin samanlaiset 

ja Goebbelsillä ei ole palleja laisinkaan. 

--

Väitetysti Toby O’Brienin sanoittaman version ensimmäisen säkeistön mukaan yksikiveksinen onkin Göring, kun taas Hitlerillä olisi molemmat, vaikkakin hyvin pienet. Kappale aloitetaan myös Göringillä, kun kuuluisissa versioissa ensiksi mainitaan Hitler.
Versioita > Variaatioita ensimmäisestä säkeistöstä

Variaatio 1 (yleisimmin tunnettu)
Hitler has only got one ball, 

Göring has two but very small, 

Himmler is somewhat sim’lar, 

But poor old Goebbels has no balls at all.
Käännös:
Hitlerillä on vain yksi palli,

Göringillä kaksi mutta hyvin pienet,

Himmler on hiukan samanlainen,

mutta vanhalla Goebbels-paralla ei ole palleja laisinkaan.

--

Rivillä 3 oleva ”somewhat” korvataan joskus samaa tarkoittavalla sanalla ”rather”. Tälle Heinrich Himmleristä kertovalle lauseelle on olemassa myös vaihtoehto ”Hess has even less” (Rudolf Hessillä on vielä pienemmät). Eri versioissa Hitlerin kiveksen luonnetta saatetaan kuvailla myös tyyliin ”one left ball” (yksi vasen palli), one brass ball (yksi messinkinen palli, ”rautapalli”) tai one big ball (yksi suuri palli).
Variaatio 2
Hitler has only got one ball, 

The other is on the kitchen wall, 

His mother, the dirty bugger, 

Chopped it off when he was small.
Käännös:
Hitlerillä on vain yksi palli,

toinen on keittiön seinällä,

äitinsä, tuo likainen perverssi,

leikkasi sen irti kun Hitler oli pieni.

--

Ison-Britannian ulkopuolella toinen rivi esitetään usein myös asussa ”The other is hanging on the wall” (toinen roikkuu seinällä). Seinä kuuluu joillain alueilla Isossa-Britanniassa jollekin tunnetulle paikalliselle rakennukselle. Esimerkiksi manchesterilaiset laulavat ”The other is in the Free Trade Hall” (Toinen on vapaakauppahallissa) ja lontoolaiset puolestaan käyttävät Albert Hallia.
Muihin olemassa oleviin variaatioihin ensimmäisestä säkeestä kuuluu menneen aikamuodon käyttäminen (Hitlerillä oli vain yksi palli jne.), Goebbelsia kutsutaan tohtoriksi ja joidenkin versioiden mukaan Hitlerin elämä olisi ”much simpler if he didn’t have any at all”, eli helpompaa, jos hänellä ei olisi palleja laisinkaan.
Versioita > Toinen säkeistö: Hitlerin äiti

Jos version ensimmäisessä säkeistössä mainitaan Hitlerin äiti, kappale jatkuu yleensä seuraavasti:
She threw it over Germany, 

It landed in the deep blue sea, 

The fishes got out their dishes, 

And had scallops and bollocks for tea.
Käännös:
Hän heitti sen yli Saksan, 

se laskeutui syvään siniseen mereen, 

kalat saivat siitä aterian 

ja nauttivat simpukoita ja kiveksiä teellä.
tai seuraavasti:
She threw it into a conker tree 

It missed and went into to the sea 

The fishes got out their dishes, 

And had scallops and bollocks for tea.
Käännös:
Hän heitti sen hevoskastanjapuuhun,

se meni ohi ja lensi mereen,

kalat saivat siitä aterian 

ja nauttivat simpukoita ja kiveksiä teellä.
Versioita > Versio Saksasta ja saksalaisista yleensä

Tässä versiossa ei mainita Hitleriä tai natseja:
Frankfurt has only one beer hall, 

Stuttgart, die München all on call, 

Munich, vee lift our tunich, 

To show vee ”Cherman” have no balls at all. 

Hans Otto is very short, not tall, 

And blotto, for drinking Singhai and Skol. 

A ”Cherman”, unlike Bruce Erwin, 

Because Hans Otto has no balls at all.
Käännös:
Frankfurtissa on vain yksi oluttupa,

Stuttgart, die München kaikki valmiina

München, me nostamme vähän paitaamme,

näyttääksemme ettei meillä zaksalaisilla ole palleja laisinkaan.

Hans Otto on hyvin lyhyt, ei pitkä,

ja kännissä, kun on juonut ja skoolannut,

”zaksalainen”, toisin kuin Bruce Erwin,

koska Hans Otolla ei ole palleja laisinkaan.